Қазақстанның 11 өңірінде науқастар өздеріне тиісті дәрі-дәрмекті алмаған
"Қазақстанның 11 өңірінде науқастар өздеріне тиісті дәрі-дәрмекті алмаған" | "https://abai.kz/post/88649"
TITLE: Қазақстанның 11 өңірінде науқастар өздеріне тиісті дәрі-дәрмекті алмаған
URL: https://abai.kz/post/88649
META: "Қазақстанның 11 өңірінде науқастар өздеріне тиісті дәрі-дәрмекті алмаған" | "https://abai.kz/post/88649"
DATE: 09.04.2019
AUTHOR(s): Abai.kz
TOTAL WORDS: 170
TEXT: Қазақстанның 11 өңірінде науқастар өздеріне берілуі тиіс дәрі-дәрмекті алмаған. Бұл туралы 8 сәуірде арнайы брифинг кезінде Қазақстан денсаулық сақтау министрлігі фармация комитетінің төрайымы Людмила Бұйрабекова мәлімдеді. Бұйрабекованың сөзінше, 2018 жылдың наурыз-сәуір айларында министрлік мониторинг тобын құрып, тексеріс жүргізген. "Министрлік дәрі-дәрмекті сатып алғанына қарамастан, өздеріне тиісті препараттарды ала алмағандарын айтқан науқастардан көп шағым түскен соң, тексеріс жүргізілді" дейді ол. Бұйрабекова нақты қандай дәрі-дәрмек түрлері мен оны қандай науқастар ала алмағанын айтпаған. Комитет төрағасының дерегінше, 2016-2017 жылдары Қазақстанның 11 өңірінде құны 4,3 миллиард теңге болатын дәрі-дәрмек пайдаланылмай қалғаны анықталған. Министрлік өкілі "бұған қарамастан дәрі-дәрмекпен қамтамасыз етудің бірыңғай ақпараттық жүйесінде аталған дәрі-дәрмектер науқастарға берілгені көрсетілгенін" айтады. "Мониторинг тобының барлық мәліметі Бас прокуратураға берілді. 2018 жылдан бастап қазіргі уақытқа дейін өңірлерде де, министрлікте де тексеру жүріп жатыр. Осы тексеру нәтижелері бойынша 20-дан аса қылмыстық іс қозғалды" дейді Бұйрабекова. Қазақстан президенті Қасым-Жомарт Тоқаев жексенбі, 7 сәуірде Twitter-дегі парақшасында елдегі денсаулық сақтау саласына бір триллион теңгеден астам қаржы бөлінгенін хабарлады. Оның айтуынша, әлі күнге дейін аймақтарда қарапайым медициналық қызметке қол жеткізудің өзі қиын болып отыр. Abai.kz
